
ZADEVA: Sprememba Programa Sklada za azil, migracije in vključevanje za obdobje 2021-2027 (Različica 6.0) – povzetek sprememb


Sprememba Programa sklada za azil, migracije in vključevanje (AMIF) in pripadajoče Metodologije za vzpostavitev okvira smotrnosti za izvajanje Sklada za azil, migracije in vključevanje za obdobje 2021-2027 se predlaga, zaradi korekcije nazivov in podatkov o odgovornih osebah na podlagi uveljavitve Zakona o spremembah Zakona o Vladi Republike Slovenije (ZVRS-K), ki na novo ureja organizacijo ministrstev in njihova delovna področja ter, zaradi potrebnega prenosa sredstev iz specifičnega cilja 3 (SO3) na specifični cilj 2 (SO2), zaradi povečanja potreb na operaciji "Tečaji in izpiti iz slovenskega jezika za državljane tretjih držav in osebe z mednarodno zaščito".


1) Spremembe, kot posledica uveljavitve Zakona o spremembah Zakona o Vladi Republike Slovenije (ZVRS-K):

V programu AMIF in pripadajoči metodologiji za vzpostavitev okvira smotrnosti se na vseh primernih mestih korigira naziv Ministrstva za notranje zadeve in javno upravo - MNZJU (prej Ministrstvo za notranje zadeve - MNZ).

V programu AMIF se v Tabeli 10: »Organi, pristojni za program« izvede korekcija nazivov organov, pristojnih za program (MNZ v MNZJU in naziv direktorata pri Organu za računovodenje) ter nazivov in podatkov o odgovornih osebah. S posodobitvijo programa AMIF se zagotavlja, da bodo programski dokumenti odražali veljavno organizacijsko ureditev in pristojnosti za izvajanje programov. 

Te spremembe so administrativne narave ter zagotavljajo pravilnost navedb, ki bodo podlaga tudi za druge izvedene spremembe.




2) Spremembe, zaradi povečanja potreb pri operaciji "Tečaji in izpiti iz slovenskega jezika za državljane tretjih držav in osebe z mednarodno zaščito":

V okviru spremembe programa AMIF se, zaradi povečanja potreb pri operaciji "Tečaji in izpiti iz slovenskega jezika za državljane tretjih držav in osebe z mednarodno zaščito", 15% sredstev prenese iz specifičnega cilja 3 (SO3) na specifični cilj 2 (SO2). Prav tako se znotraj SO2 sredstva iz nekaterih področij intervencije prenesejo na področje intervencije »004.Ukrepi za vključevanje – jezikovno usposabljanje«. Predmetne prestavitve sredstev vsebinsko ne vplivajo na cilje programa, prav tako ne vplivajo na izvajanje drugih operacij v programu, ampak so le posledica manjše realizacije sredstev na drugih operacijah in povečanja potreb na operaciji tečajev in izpitov iz slovenskega jezika.

Glede na navedeno so popravki v programu AMIF in pripadajoči metodologiji naslednji:
· Program - Točka 2.1. Specifični cilj 2. Zakonite migracije in vključevanje, Tabela 1 (kazalniki učinka): Ciljna vrednost za leto 2029 kazalnika O.2.3 (Število udeležencev, ki so prejeli podporo) se poveča na 32.625 ter ciljna vrednost kazalnika O.2.3.1 (od tega število udeležencev jezikovnega tečaja) se poveča na 21.410.
· Program - Točka 2.1. Specifični cilj 2. Zakonite migracije in vključevanje, Tabela 2 (kazalniki rezultatov): Ciljna vrednost za leto 2029 kazalnika R.2.8 (Število udeležencev jezikovnih tečajev, ki so po koncu tečaja izboljšali raven svojega znanja jezika države gostiteljice vsaj za eno stopnjo glede na skupni evropski referenčni okvir za jezike ali enakovreden nacionalni okvir) se poveča na 12.340 in kazalnika R.2.9 (Število udeležencev, ki poročajo, da je bila dejavnost koristna za njihovo vključevanje) se poveča na 18.930.
· Program - Točka 2.1. Specifični cilj 2. Zakonite migracije in vključevanje, Tabela 3 (Okvirna razčlenitev) se spremeni:
· 001.Razvoj strategij vključevanja: sredstva se zmanjšajo na 227.300,00 EUR,
· 003.Ukrepi za vključevanje – informiranje in usmerjanje, točke „vse na enem mestu“: sredstva se zmanjšajo na 1.262.697,66 EUR,
· 004.Ukrepi za vključevanje – jezikovno usposabljanje sredstva se povečajo na  13.048.400,82 EUR,
· 005.Ukrepi za vključevanje – državljanska vzgoja in druga usposabljanja: : sredstva se zmanjšajo na 103.125,00 EUR,
· 006.Ukrepi za vključevanje – uvajanje, udeležba in stiki z družbo gostiteljico: : sredstva se zmanjšajo na 1.150.992,37 EUR,
· 007.Ukrepi za vključevanje – osnovne potrebe: sredstva se zmanjšajo na 2.401.631,40 EUR.
· Posledično se spremeni tudi pripadajoča Metodologija za vzpostavitev okvira smotrnosti za izvajanje Sklada za azil, migracije in vključevanje za obdobje 2021-2027, in sicer se ustrezno povečajo vrednosti kazalnikov O.2.3, R.2.8 in R.2.9. Uskladi se tudi delež sredstev po posameznih vrstah ukrepanja (3. del metodologije). 
· Tabela 6 (Skupna dodelitev finančnih sredstev po skladih in nacionalni prispevek) se finančna sredstva pod SO2 in SO3 ustrezno korigirajo.


3) Drugo:

V Tabeli 9: Horizontalni omogočitveni pogoji se ustrezno posodobijo dejanske povezave do spletnih mest.


Druge vsebinske spremembe programa niso predvidene.


Glede na navedeno so v SFC2021 vnesene spremembe programa oziroma spremenjena različica 6.0 ter priložen je nov dokument Metodologija za vzpostavitev okvira smotrnosti za izvajanje Sklada za azil, migracije in vključevanje za obdobje 2021-2027 (Verzija 6.0).


S spoštovanjem,



	
	Erik Kern
vodja Službe za evropska sredstva
namestnik predsednika Odbora za spremljanje






Priloge:
· Program Sklada za azil, migracije in vključevanje za obdobje 2021-2027 (Različica 6.0),
· Metodologija za vzpostavitev okvira smotrnosti za izvajanje Sklada za azil, migracije in vključevanje za obdobje 2021-2027 (Različica 6.0).


Poslano:
· Preko SFC2021

